Ο **Ταντίγια Ντραγκίτσεβιτς** (σέρβικα: *Тадија Драгићевић*, 28 Ιανουαρίου 1986), είναι Σέρβος διεθνής καλαθοσφαιριστής, ο οποίος έχει ύψος 2.06 μ. και αγωνίζεται στην θέση του πάουερ φόργουορντ.

Καριέρα
-------

Ο Ντραγκίτσεβιτς ξεκίνησε την καριέρα του από τις ακαδημίες του Ερυθρού Αστέρα Βελιγραδίου και το 2004 αγωνίστηκε για πρώτη φορά με την ανδρική ομάδα του συλλόγου, συμμετέχοντας σε οκτώ αγώνες της Αδριατικής Λίγκας της σεζόν 2004-05. Την επόμενη χρονιά, δόθηκε δανεικός στην Μέγκα Βιζούρα και πριν το τέλος της χρονιάς επέστρεψε στον Ερυθρό Αστέρα, κατακτώντας το κύπελλο Σερβίας. Παρέμεινε στην ομάδα του Βελιγραδίου μέχρι τον Ιανουάριο του 2010, όταν και αποχώρησε λόγω οικονομικών προβλημάτων, υπογράφοντας στην Λοτομάτικα Ρόμα μέχρι το τέλος της σεζόν. Μεγαλύτερη ατομική του διάκριση ήταν η ανάδειξη του σε MVP της Αδριατικής Λίγκας το 2008. Την ίδια χρονιά, επιλέχθηκε στην 53η θέση του ντραφτ του ΝΒΑ από τους Γιούτα Τζαζ, χωρίς να αγωνιστεί στις Ηνωμένες Πολιτείες, αν και τα δικαιώματα του ανήκουν στους Σικάγο Μπουλς.

Το 2010-11, φόρεσε την φανέλα της Άλμπα Βερολίνου, με την οποία τερμάτισε στην δεύτερη θέση του γερμανικού πρωταθλήματος και σε δέκα αγώνες για το Eurocup είχε μέσους όρους 9,7 πόντων και 5,3 ριμπάουντ.

Την επόμενη χρονιά, αγωνίστηκε στο Αντζέλικο Μπιέλα καταλαμβάνοντας την δωδέκατη θέση του ιταλικού πρωταθλήματος, με μέσους όρους 10,6 πόντων και 6.4 ριμπάουντ ανά αγώνα. Επόμενος σταθμός της καριέρας του υπήρξε η ουκρανική Αζοβμάς Μαριουπόλ, με την οποία συμμετείχε και πάλι στο Eurocup.

Το καλοκαίρι του 2013, υπέγραψε στην Αναντολού Εφές και τον Ιανουάριο του 2014 επέστρεψε στον Ερυθρό Αστέρα μέχρι το τέλος της χρονιάς, κατακτώντας και πάλι το κύπελλο Σερβίας. Την σεζόν 2014-15, μεταγράφηκε στην γαλλική Στρασμπούρ, με την οποία κατέκτησε το κύπελλο Γαλλίας και το Σεμαίν ντεζ Ας, ενώ αναδείχθηκε δευτεραθλητής χάνοντας στα πλέι-οφ από την Λιμόζ, αν και η Στρασμπούρ είχε τερματίσει στην κορυφή του βαθμολογικού πίνακα κατά την κανονική σεζόν με πέντε νίκες περισσότερες από την δεύτερη Ναντέρ. Ο Ντραγκίτσεβιτς είχε 7,2 πόντους και 2,6 ριμπάουντ σε 43 αγώνες πρωταθλήματος.

Το καλοκαίρι του 2015, συμφώνησε με την Μπούντουτσνοστ, με την οποία κατέκτησε το νταμπλ στο Μαυροβούνιο και τερμάτισε στην πρώτη θέση της κανονικής σεζόν στην Αδριατική Λίγκα, αλλά ηττήθηκε στους ημιτελικούς των πλέι-οφ. Αναδείχθηκε 1ος σκόρερ της σεζόν 2015-2016 στην Αδριατική Λίγκα. Τον Οκτώβριο του 2016, υπέγραψε στον Άρη Θεσσαλονίκης, αντικαθιστώντας τον τραυματία Βίκτορ Σανικίτζε.

Τον Γενάρη του 2018 συμφώνησε με την τουρκική Γεσιλγκιρεσούν.

Τον Δεκέμβριο του 2018, υπέγραψε στην ισπανική Μπρέογκαν.

### Εθνική ομάδα

Το 2005 κατέκτησε το χάλκινο μετάλλιο στο Ευρωμπάσκετ U20 και την επόμενη χρονιά το χρυσό, στην ίδια διοργάνωση με το αντιπροσωπευτικό συγκρότημα της Σερβίας.

Τίτλοι
------

#### Συλλογικοί

* 2x Κύπελλο Σερβίας: (2006, 2014)
* Κύπελλο Γαλλίας: (2015)
* Σεμαίν ντεζ Ας: (2015)
* Πρωτάθλημα Μαυροβουνίου: (2016)
* Κύπελλο Μαυροβουνίου: (2016)

#### Ατομικοί

* MVP Αδριατικής Λίγκα: (2008)
* 2x Πρώτος σκόρερ Αδριατικής Λίγκα: (2008, 2016)
* Καλύτερη πεντάδα Αδριατικής Λίγκα: (2016)

Παραπομπές
----------

1. ↑  «Sportska centrala - Zvezda peti put pobednik Kupa». Αρχειοθετήθηκε από το πρωτότυπο στις 5 Ιουλίου 2015. Ανακτήθηκε στις 13 Οκτωβρίου 2016.
2. ↑  «Roma, firmato Dragicevic». Αρχειοθετήθηκε από το πρωτότυπο στις 10 Νοεμβρίου 2016. Ανακτήθηκε στις 13 Οκτωβρίου 2016.
3. ↑  Tadija najkorisniji igrač NLB lige
4. ↑  Utah Jazz's Draft History (2006-2015) | Basketball Insiders
5. ↑  Bulls trade Smith to Dallas | Chicago Bulls - NBA.com
6. ↑  «Tadija Dragicevic inks with Alba Berlin - Sportando». Αρχειοθετήθηκε από το πρωτότυπο στις 19 Σεπτεμβρίου 2015. Ανακτήθηκε στις 13 Οκτωβρίου 2016.
7. ↑  «Angelico Biella, firmato Tadija Dragicevic». Αρχειοθετήθηκε από το πρωτότυπο στις 10 Νοεμβρίου 2016. Ανακτήθηκε στις 13 Οκτωβρίου 2016.
8. ↑  «Azovmash Mariupol, firmato Tadija Dragicevic». Αρχειοθετήθηκε από το πρωτότυπο στις 12 Μαρτίου 2016. Ανακτήθηκε στις 13 Οκτωβρίου 2016.
9. ↑  «Στην Εφές ο Ντραγκίτσεβιτς». *sport-fm.gr*. Ανακτήθηκε στις 27 Σεπτεμβρίου 2019.
10. ↑  «Επισημοποίησε του Ντραγκίτσεβιτς ο Ερυθρός». *www.gazzetta.gr*. Ανακτήθηκε στις 27 Σεπτεμβρίου 2019.
11. ↑  «Tadija Dragičević à la SIG». Αρχειοθετήθηκε από το πρωτότυπο στις 19 Απριλίου 2016. Ανακτήθηκε στις 13 Οκτωβρίου 2016.
12. ↑  Tadija Dragicevic Europe Stats | Basketball-Reference.com
13. ↑  «Tadija Dragicevic signs with Buducnost». Αρχειοθετήθηκε από το πρωτότυπο στις 23 Αυγούστου 2017. Ανακτήθηκε στις 13 Οκτωβρίου 2016.
14. ↑  «Ο Tadija Dragicevic στον ΑΡΗ | Aris BC Official - Αρης». Αρχειοθετήθηκε από το πρωτότυπο στις 12 Οκτωβρίου 2016. Ανακτήθηκε στις 13 Οκτωβρίου 2016.
15. ↑  «Από τον... Άρη στην Τουρκία ο Ντραγκίτσεβιτς». *SDNA*. 7 Ιανουαρίου 2018. Ανακτήθηκε στις 27 Σεπτεμβρίου 2019.

Πηγές
-----

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Tadija Dragicevic Player Profile
* Tadija Dragicevic Basketball Player Profile
* Tadija Dragicevic - DraftExpress